**Pôdohospodárska platobná agentúra**

ako sprostredkovateľský orgán pre Operačný program Rybné hospodárstvo 2014 – 2020

(ďalej len ako „poskytovateľ”)

v zastúpení Ministerstva pôdohospodárstva a rozvoja vidieka Slovenskej republiky ako riadiaceho orgánu pre Operačný program Rybné hospodárstvo 2014 – 2020

**vyhlasuje**

**výzvu na predkladanie žiadostí o poskytnutie nenávratného finančného príspevku**

|  |  |
| --- | --- |
| Kód výzvy | **OPRH-MARKETING-5.1.1-A1-2017-01** |
| Prioritná os | 5 Podpora marketingu a spracovania |
| Konkrétny cieľ: | Zlepšenie organizácie trhov s produktmi rybolovu a akvakultúry |

Výzva č. OPRH-MARKETING-5.1.1-A1-2017-01 na predkladanie ŽoNFP

|  |
| --- |
|  |
| **1. Formálne náležitosti:** |

**Operačný program: *Operačný program Rybné hospodárstvo 2014 - 2020***

|  |
| --- |
| **Konkrétny cieľ:** 5.1 Zlepšenie organizácie trhov s produktmi rybolovu a akvakultúry |

|  |
| --- |
| **Priorita Únie[[1]](#footnote-2):** 5 Podpora marketingu a spracovania |

|  |
| --- |
| **Opatrenie[[2]](#footnote-3):** 5.1.1 Marketingové opatrenia (čl. 68.1.b, g) |

|  |
| --- |
| **Aktivita:** Získanie nových trhov a zlepšenie marketingových podmienok |

**Schéma štátnej pomoci/Schéma pomoci de minimis:** neuplatňuje sa

**Fond: *Európsky námorný a rybársky fond***

* 1. **Poskytovateľ:**

Názov: ***Pôdohospodárska platobná agentúra***

Adresa: ***Dobrovičova 12, Bratislava 815 26***

* 1. **Dĺžka trvania výzvy na predkladanie ŽoNFP**

|  |
| --- |
|  *Typ výzvy:* otvorená |

*Dátum vyhlásenia:* 8. 8. 2017

*Dátum uzavretia:* Poskytovateľ uzavrie výzvu na predkladanie žiadostí o poskytnutie nenávratného finančného príspevku (ďalej len „výzva“) na základe vyčerpania alokácie vyčlenenej na výzvu. Informáciu o uzavretí výzvy zverejní poskytovateľ na webovom sídle [www.apa.sk](http://www.apa.sk).

* 1. **Indikatívna výška finančných prostriedkov vyčlenených na výzvu (zdroje Európskej únie)**

Indikatívna výška finančných prostriedkov vyčlenených na výzvu je **225 000 EUR** z Európskeho námorného a rybárskeho fondu (ďalej len „ENRF“). K výške zdrojov Európskej únie (ďalej len „EÚ“) je vyčlenená príslušná výška finančných prostriedkov štátneho rozpočtu Slovenskej republiky (ďalej len „ŠR SR“) v súlade so Stratégiou financovania Európskych štrukturálnych a investičných fondov pre programové obdobie 2014 - 2020 (ďalej len „Stratégia financovania EŠIF“).

Poskytovateľ je v súlade s § 17 ods. 7 zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov (ďalej len „zákon o príspevku z EŠIF“) oprávnený kedykoľvek zmeniť indikatívnu výšku finančných prostriedkov vyčlenených na výzvu.

Prípadná zmena indikatívnej výšky finančných prostriedkov vyčlenených na výzvu, vrátane zdôvodnenia tejto zmeny, bude zverejnená na webovom sídle [www.apa.sk](http://www.apa.sk/). Za zmenu indikatívnej výšky alokácie sa nepovažuje postupné znižovanie disponibilných finančných prostriedkov vyčlenených na výzvu z dôvodu postupného schvaľovania žiadostí o nenávratný finančný príspevok (ďalej len „ŽoNFP“). Aktuálne disponibilná (zostávajúca) indikatívna výška finančných prostriedkov vyčlenených na výzvu bude zverejňovaná na webovom sídle [www.apa.sk](http://www.apa.sk).

Poskytovateľ zverejní na svojom webovom sídle aj informáciu o tom, že z dôvodu blížiaceho sa vyčerpania alokácie plánuje ukončiť otvorenú výzvu, a to v dostatočnom časovom predstihu, najneskôr však 1 mesiac pred predpokladaným ukončením výzvy.

Z uvedeného dôvodu odporúčame žiadateľom pravidelne sledovať na webovom sídle [www.apa.sk](http://www.apa.sk/) informáciu o aktuálne disponibilnej (zostávajúcej) indikatívnej výške finančných prostriedkov vyčlenených na výzvu.

* 1. **Financovanie projektu**

Financovanie celkových oprávnených výdavkov projektu bude v rámci tejto výzvy realizované v súlade s pravidlami stanovenými v platnej Stratégii financovania EŠIF, a to nasledovne:

Maximálna intenzita pomoci

**Fyzické a právnické osoby podnikajúce v oblasti akvakultúry (subjekty s podnikateľskou históriou v oblasti akvakultúry v čase predloženia ŽoNFP):**

|  |  |
| --- | --- |
| Kategória žiadateľa | Celkové oprávnené výdavky |
| Verejné zdroje | Súkromné zdroje |
| ENRF | ŠR SR |
| Mikro, malý a stredný podnik | 37,5 % | 12,5 % | 50 % |
| Ostatné podniky | 22,5% | 7,5% | 70 % |

**Fyzické a právnické osoby podnikajúce v oblasti spracovania produktov rybolovu a akvakultúry:**

|  |  |
| --- | --- |
| Kategória žiadateľa | Celkové oprávnené výdavky |
| Verejné zdroje | Súkromné zdroje |
| ENRF | ŠR SR |
| Mikro, malý a stredný podnik | 37,5 % | 12,5 % | 50 % |

Výška NFP sa vypočíta z celkových oprávnených výdavkov projektu.

* 1. **Časový harmonogram konania o ŽoNFP**

Žiadateľ môže predložiť ŽoNFP kedykoľvek až do uzatvorenia výzvy. Žiadateľ je oprávnený predložiť v rámci tejto výzvy **1 ŽoNFP**.

V súlade s § 19 ods. 2 zákona o príspevku z EŠIF začína konanie o ŽoNFP doručením ŽoNFP poskytovateľovi. Žiadateľ je o výsledku konania o predloženej ŽoNFP informovaný rozhodnutím poskytovateľa o schválení ŽoNFP, o neschválení ŽoNFP alebo rozhodnutím o zastavení konania o ŽoNFP.

Poskytovateľ vydá rozhodnutie pre všetky ŽoNFP, ktoré boli predmetom schvaľovacieho procesu najneskôr v termíne 35 pracovných dní od konečného termínu príslušného hodnotiaceho kola, tzv. posudzovaného časového obdobia výzvy (v prípade otvorených výziev).

Do lehoty na vydanie rozhodnutia sa nezapočítava doba potrebná na predloženie náležitostí zo strany žiadateľa na základe výzvy na doplnenie ŽoNFP zaslanej poskytovateľom žiadateľovi (t. j. lehota na vydanie rozhodnutia o ŽoNFP sa prerušuje v momente zaslania výzvy na doplnenie ŽoNFP a začína plynúť momentom doručenia doplnenia ŽoNFP poskytovateľovi).

Poskytovateľ si vyhradzuje právo na predĺženie lehoty na vydanie rozhodnutia o ŽoNFP v prípade nemožnosti ukončiť konanie o ŽoNFP podľa predchádzajúcej vety a to v súlade s kapitolou 1.2, ods. 3, písm. d) Systému riadenia EŠIF. Informáciu o predĺžení lehoty na vydanie rozhodnutia o ŽoNFP zašle poskytovateľ písomne žiadateľovi.

Postup schvaľovania ŽoNFP je bližšie špecifikovaný v časti 3 tejto výzvy.

* 1. **Miesto a spôsob podania ŽoNFP**

Formulár ŽoNFP vrátane tabuľkovej časti ŽoNFP predkladá žiadateľ poskytovateľovi elektronicky prostredníctvom verejnej časti ITMS2014+. Žiadateľ taktiež predkladá kompletnú dokumentáciu ŽoNFP, t.j. formulár ŽoNFP (tvorí **prílohu č. 1 tejto výzvy**) vrátane všetkých povinných príloh v tlačenej forme na nasledujúcu adresu poskytovateľa:

**Pôdohospodárska platobná agentúra**

Dobrovičova 12

815 26 Bratislava

Žiadosť je možné predložiť na vyššie uvedenú adresu poskytovateľa jedným z nasledujúcich spôsobov:

- osobne do podateľne poskytovateľa, v pracovné dni v čase v pondelok – štvrtok od 8.00 do 15.00 hod a v piatok od 8.00 do 12.00 hod., obedňajšia prestávka v čase 12:00 do 12:30 hod.;

- doporučenou poštou;

- kuriérskou službou.

V zmysle zákona č. 305/2013 Z. z. o elektronickej podobe výkonu pôsobnosti orgánov verejnej moci v elektronickej podobe a o zmene a doplnení niektorých zákonov je žiadateľ oprávnený predložiť ŽoNFP do elektronickej schránky PPA prostredníctvom elektronickej podateľne dostupnej na stránke www.slovensko.sk.

Žiadateľ je v zmysle § 19 zákona o príspevku z EŠIF povinný predložiť ŽoNFP riadne, včas a vo forme určenej poskytovateľom.

Podmienky, ktoré musí žiadateľ splniť na to, aby bola ŽoNFP predložená riadne, včas a vo forme určenej poskytovateľom vrátane presného procesného postupu a technicko-organizačných náležitostí pri predkladaní ŽoNFP, ako aj postupu pri získavaní prístupu žiadateľa do verejnej časti ITMS2014+, sú bližšie špecifikované v častiach 4.3 až 4.6 ***Príručky pre žiadateľa dopytovo orientovaných projektov z Operačného programu Rybné hospodárstvo 2014 – 2020*** (ďalej len „Príručka pre žiadateľa“), ktorá je zverejnená na webovom sídle riadiaceho orgánu (ďalej len „RO”): <http://mpsr.sk/index.php?navID=1&sID=43&navID2=1175> a webovom sídle poskytovateľa: <http://www.apa.sk/prirucka-pre-ziadatela-dopytovo-orientovanych-projektov>.

Príručka pre žiadateľa tvorí **prílohu č. 2 tejto výzvy.**

V prípade, ak žiadateľ nepredloží ŽoNFP riadne, včas a v určenej forme v zmysle inštrukcií uvedených v Príručke pre žiadateľa, poskytovateľ zastaví konanie o ŽoNFP.

* 1. **Kontaktné údaje poskytovateľa a spôsob komunikácie s poskytovateľom:**

Komunikácia medzi poskytovateľom a žiadateľom sa uskutočňuje nasledujúcimi formami:

* + 1. Písomnou formou na adrese poskytovateľa:

**Pôdohospodárska platobná agentúra**

Dobrovičova 12

815 26 Bratislava

* + 1. **Elektronickou formou na e-mailovej adrese:** info@apa.sk
		2. **Telefonicky na telefónnom čísle:** +421 2 52 733 800 v pracovných dňoch v čase od 9:00 do 15:00 hod.

Informácie týkajúce sa výzvy je možné získať aj na webovom sídle [www.apa.sk](http://www.apa.sk), kde sú zverejnené aj všetky relevantné dokumenty vzťahujúce sa k výzve.

Záväzný charakter majú informácie poskytnuté elektronickou a písomnou formou. Informácie poskytnuté telefonicky alebo ústne nie je možné považovať za záväzné a odvolávať sa na ne. Na žiadosti o informácie týkajúce sa tejto výzvy zasielané poskytovateľovi poštou alebo elektronicky odpovedá poskytovateľ písomne alebo elektronicky v lehote najneskôr 10 pracovných dní odo dňa doručenia žiadosti poskytovateľovi.

* 1. **Ďalšie formálne náležitosti**

Žiadateľ vypracuje úplnú dokumentáciu ŽoNFP v **2** identických vyhotoveniach, jedno predkladá poskytovateľovi a jedno archivuje po dobu stanovenú zákonom o príspevku z EŠIF, s prihliadnutím na lehoty podľa zákona č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov s účinnosťou do 17.04.2016, resp. zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov s účinnosťou od 18.04.2016 (ďalej len „VO“).

|  |
| --- |
| 1. **Podmienky poskytnutia príspevku**
 |

Účelom definovania podmienok poskytnutia príspevku je zabezpečiť implementáciu projektu, ktorý prispieva k plneniu cieľov Operačného programu Rybné hospodárstvo 2014 – 2020 (ďalej len „OP RH“) a ktorého podpora je v súlade s požiadavkami vyplývajúcimi z legislatívy EÚ a SR.

Poskytovateľ overuje splnenie podmienok poskytnutia príspevku v rôznych fázach konania o ŽoNFP podľa § 19 zákona o príspevku z EŠIF, ale aj v procese implementácie projektu, ktoré musí prijímateľ splniť na to, aby mu bol vyplatený príslušný NFP. Podmienky poskytnutia príspevku musia byť zo strany žiadateľa, resp. žiadosti o NFP splnené:

* počas celej doby trvania konania o ŽoNFP,
* v čase medzi vydaním rozhodnutia o schválení ŽoNFP a uzavretím zmluvy o poskytnutí NFP a
* počas celej doby realizácie projektu, resp. trvania zmluvného vzťahu medzi poskytovateľom a prijímateľom (na základe uzavretej zmluvy o poskytnutí NFP), prostredníctvom čestného vyhlásenia pri každej ŽoP.

V prípade, že počas konania o ŽoNFP poskytovateľ zistí, že niektorá z podmienok poskytnutia príspevku nie je splnená, pristúpi k vydaniu **rozhodnutia o neschválení ŽoNFP** z dôvodu nesplnenia podmienky poskytnutia príspevku (§ 19, ods. 9 písm. a) zákona o príspevku z EŠIF).

V prípade, že v čase medzi vydaním rozhodnutia o schválení ŽoNFP a uzavretím zmluvy o poskytnutí NFP poskytovateľ zistí, že niektorá z podmienok poskytnutia príspevku nie je splnená, pristúpi k informovaniu štatutárneho orgánu poskytovateľa o potrebe uplatnenia revízneho postupu v súlade s § 24 zákona o príspevku z EŠIF.

V prípade, že počas trvania zmluvného vzťahu medzi poskytovateľom a prijímateľom poskytovateľ zistí, že niektorá z podmienok poskytnutia príspevku nie je splnená, považuje sa to za podstatné porušenie zmluvy o poskytnutí NFP.

Podmienky poskytnutia príspevku sú definované v súlade s platným Systémom riadenia európskych štrukturálnych a investičných fondov (ďalej len „SR EŠIF“), pričom vychádzajú z charakteru podporovaných aktivít v rámci OP RH a z platnej legislatívy SR a EÚ.

**Schválenie ŽoNFP (v celkovej výške žiadaného príspevku alebo jeho časti) je podmienené splnením všetkých podmienok poskytnutia príspevku uvedených vo výzve, v závislosti od typu podporovaných aktivít/investícií.**

Splnenie podmienok poskytnutia príspevku je žiadateľ povinný preukázať formou predloženia relevantného dokumentu alebo informácie, s výnimkou niektorých podmienok poskytnutia príspevku, ktorých splnenie zo strany žiadateľa overuje poskytovateľ bez súčinnosti žiadateľa, priamo v príslušných inštitúciách/registroch (napr. Obchodný vestník). Bez ohľadu na spôsob overovania podmienok poskytnutia príspevku je subjektom povinným splniť podmienky poskytnutia príspevku žiadateľ.

V prípade podmienok poskytnutia príspevku, v rámci ktorých je možné využiť integračné akcie, má žiadateľ možnosť v ITMS2014+ stiahnuť informáciu o plnení podmienky automaticky z iného informačného systému verejnej správy. Možnosť využitia integračnej akcie je vyznačená pri relevantných podmienkach poskytnutia príspevku.

V prípade neúspešnosti integračnej akcie, alebo v prípade ak žiadateľ zistí integračnou akciou nesplnenie podmienky poskytnutia príspevku, a napriek tomu vie preukázať splnenie tejto podmienky, môže využiť alternatívnu formu (listinnú formu) preukázania splnenia podmienky. To isté platí aj v prípade podmienok poskytnutia príspevku, v prípade ktorých sa nevyžaduje špeciálna príloha, nakoľko ich poskytovateľ vyhodnocuje na základe verejne dostupných registrov.

Rozhodnutie o schválení ŽoNFP môže byť vydané až po tom, ako žiadateľ v konaní o ŽoNFP preukázal, resp. poskytovateľ preukázateľne overil, že spĺňa všetky podmienky poskytnutia príspevku definované výzvou.

Podmienky poskytnutia príspevku sú v súlade so SR EŠIF definované v rámci týchto ôsmych kategórií:

* Oprávnenosť žiadateľa,
* Oprávnenosť aktivít realizácie projektu,
* Oprávnenosť výdavkov realizácie projektu,
* Oprávnenosť miesta realizácie projektu,
* Kritériá pre výber projektov,
* Spôsob financovania,
* Podmienky poskytnutia príspevku vyplývajúce z osobitných predpisov,
* Ďalšie podmienky poskytnutia príspevku.
	1. **Oprávnenosť žiadateľa**

**Podmienka oprávnenosti právnej formy žiadateľa**

Oprávneným žiadateľom v rámci tejto výzvy sú:

1. **Fyzické a právnické osoby podnikajúce v oblasti akvakultúry (subjekty s podnikateľskou históriou v oblasti akvakultúry v čase predloženia ŽoNFP):**
* samostatne hospodáriaci roľníci
* obchodné spoločnosti podnikajúce v zmysle Obchodného zákonníka
* občianske združenia
* štátne podniky

**Oprávnení žiadatelia musia mať podnikateľskú históriu v čase predloženia ŽoNFP (ukončený minimálne jeden účtovný rok).**

Žiadateľ musí spĺňať definíciu oprávneného žiadateľa, mať právnu subjektivitu a oficiálne zaregistrované sídlo (vrátane jeho ekvivalentu) na území SR.

1. **Fyzické a právnické osoby podnikajúce v oblasti spracovania produktov rybolovu a akvakultúry:**
* obchodné spoločnosti podnikajúce v zmysle Obchodného zákonníka
* fyzické osoby podnikajúce na základe živnostenského oprávnenia

**Oprávnení žiadatelia musia mať podnikateľskú históriu v čase predloženia ŽoNFP (minimálne jeden ukončený účtovný rok) a schválenú spracovateľskú prevádzku Štátnou veterinárnou a potravinovou správou SR.**

Žiadateľ musí spĺňať definíciu oprávneného žiadateľa uvedenú vo výzve, mať právnu subjektivitu a oficiálne zaregistrované sídlo (vrátane jeho ekvivalentu) na území SR.

V prípade, ak štatutárny orgán žiadateľa splnomocní osobu na zastupovanie v konaní o ŽoNFP alebo na všetky úkony súvisiace s jednaním o NFP v plnom rozsahu je potrebné v rámci *príloh k ŽoNFP* predložiť aj ***plnomocenstvo*** s úradne osvedčeným podpisom štatutárneho orgánu žiadateľa, ktorým štatutárny orgán žiadateľa oprávňuje danú osobu na predmetné úkony.

Forma a spôsob preukázania splnenia podmienky:

* ***Doklad preukazujúci právnu subjektivitu žiadateľa nie starší ako 3 mesiace ku dňu predloženia ŽoNFP*** *(možnosť využitia integračnej akcie* ***„Získanie Výpisu z Obchodného registra SR“*** *v ITMS2014+)*
* ***Plnomocenstvo*** (**ak relevantné; Plnomocenstvo musí byť vydané najneskôr ku dňu predloženia ŽoNFP).**
* ***Osvedčenie na chov rýb (ak relevantné)***

**Podmienka veľkosti podniku**

Žiadateľ v prípade **fyzických a právnických osôb podnikajúcich v oblasti akvakultúry** (subjekty s podnikateľskou históriou v oblasti akvakultúry v čase predloženia ŽoNFP)musí spadať do kategórie MSP v zmysle Odporúčania Komisie, resp. do kategórie ostatných podnikov, na ktoré sa nevzťahuje z dôvodu vymedzenia pojmu Odporúčanie Komisie, t. j. majú menej ako 750 zamestnancov alebo obrat menší ako 200 miliónov EUR.

Žiadateľ v prípade **fyzických a právnických osôb podnikajúcich v oblasti spracovania produktov rybolovu a akvakultúry** musí spadať do kategórie mikro, malých a stredných podnikov (ďalej len „MSP“) v zmysle Odporúčania Komisie 2003/361/ES.

Príručka EK pre používateľov k definícii MSP tvorí **prílohu č. 6 tejto výzvy**.

Forma a spôsob preukázania splnenia podmienky:

* + - * ***Vyhlásenie o veľkosti podniku nie staršie ako 3 mesiace ku dňu predloženia ŽoNFP***
			* ***Účtovná závierka*** *(možnosť využitia integračnej akcie „****Získanie informácie o účtovných závierkach****“ v ITMS2014+)*
			* ***Konsolidovaná účtovná závierka (ak relevantné)***
			* ***Súhrnné čestné vyhlásenie; štatutárny orgán žiadateľa záväzne vyhlási, že sa naň nevzťahuje § 22 zákona č. 431/2002 Z. z. o účtovníctve v znení neskorších predpisov) (ak relevantné)***

Ak je žiadateľ - účtovná jednotka povinný zostavovať konsolidovanú účtovnú závierku alebo je zahrňovaný do konsolidovanej účtovnej závierky, je povinný predložiť aj konsolidovanú účtovnú závierku za príslušné roky. Inak žiadateľ v súhrnnom čestnom vyhlásení vyhlasuje, že sa naň nevzťahuje § 22 zákona č. 431/2002 Z. z. o účtovníctve v znení neskorších predpisov.

**Podmienka, že žiadateľ nie je dlžníkom na daniach**

Žiadateľ nesmie byť dlžníkom na daniach, t. j. nemá daňové nedoplatky po lehote splatnosti daní spravovaných daňovým úradom v súlade so zákonom č. 563/2009 Z. z. o správe daní a o zmene a doplnení niektorých zákonov.

Forma preukázania splnenia podmienky:

* + - * ***formulár ŽoNFP (tabuľka č. 15 - Čestné vyhlásenie žiadateľa; štatutárny orgán žiadateľa záväzne vyhlási, že nie je dlžníkom na daniach)***
			* ***Potvrdenie o úhrade daní spravovaných daňovým úradom*** *(možnosť využitia integračnej akcie* ***„Získanie informácie o daňovom nedoplatku“*** *v ITMS2014+)*
			* ***Splátkový kalendár (ak relevantné)***

Predloženie splátkového kalendára potvrdeného veriteľom sa považuje za splnenie tejto podmienky poskytnutia príspevku.

**Podmienka, že žiadateľ, ktorý má povinnosť zapisovať sa do registra partnerov verejného sektora, je zapísaný v registri partnerov verejného sektora**

Žiadateľ, na ktorého sa vzťahuje povinnosť registrácie v registri partnerov verejného sektora, musí byť zapísaný v registri podľa zákona č. 315/2016 Z.z. o registri partnerov verejného sektora a o zmene a doplnení niektorých zákonov. Podmienka sa nevzťahuje na fyzické osoby a na právnické osoby v súlade s § 2 zákona o registri partnerov verejnej správy.

Forma a spôsob preukázania splnenia podmienky:

* ***Súhrnné čestné vyhlásenie žiadateľa; štatutárny orgán žiadateľa, záväzne vyhlási, že je zapísaný v registri podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov (ak relevantné)***

Podmienka bude overovaná centrálne na základe vyhodnotenia informácií, ktoré získa poskytovateľ z elektronického verejne dostupného registra partnerov verejného sektora na webovom sídle Ministerstva spravodlivosti SR <https://rpvs.gov.sk/rpvs/>, t. j. žiadateľ k tejto podmienke nepredkladá žiadnu prílohu k ŽoNFP.

**Podmienka, že žiadateľ nie je dlžníkom poistného na zdravotnom poistení**

Žiadateľ nesmie byť dlžníkom poistného na zdravotnom poistení po lehote splatnosti v žiadnej zdravotnej poisťovni poskytujúcej verejné zdravotné poistenie v SR v súlade so zákonom č. 581/2004 Z.z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov.

Forma a spôsob preukázania splnenia podmienky:

* + - * ***formulár ŽoNFP (tabuľka č. 15 - Čestné vyhlásenie žiadateľa; štatutárny orgán žiadateľa záväzne vyhlási, že nie je dlžníkom poistného na zdravotnom poistení)***
			* ***Potvrdenie zdravotných poisťovní o úhrade poistného na zdravotné poistenie nie staršie ako 3 mesiace ku dňu predloženia ŽoNFP (listinná alternatíva ak relevantné)***
			* ***Splátkový kalendár (ak relevantné)***

Predloženie splátkového kalendára potvrdeného veriteľom sa považuje za splnenie tejto podmienky poskytnutia príspevku.

Podmienka bude overovaná prostredníctvom registrov jednotlivých zdravotných poisťovní.

**Podmienka, že žiadateľ nie je dlžníkom na sociálnom poistení**

Žiadateľ nesmie byť dlžníkom na sociálnom poistení po lehote splatnosti.

Forma a spôsob preukázania splnenia podmienky:

* + - * ***formulár ŽoNFP (tabuľka č. 15 - Čestné vyhlásenie žiadateľa; štatutárny orgán žiadateľa záväzne vyhlási, že nie je dlžníkom na sociálnom poistení)***
			* ***Potvrdenie Sociálnej poisťovne nie staršie ako 3 mesiace ku dňu predloženia ŽoNFP (listinná alternatíva ak relevantné)***
			* ***Splátkový kalendár (ak relevantné)***

Predloženie splátkového kalendára potvrdeného veriteľom sa považuje za splnenie tejto podmienky poskytnutia príspevku.

Podmienka bude overovaná prostredníctvom zoznamu dlžníkov Sociálnej poisťovne.

**Podmienka, že voči žiadateľovi nie je vedené konkurzné konanie, reštrukturalizačné konanie, nie je v konkurze alebo v reštrukturalizácií**

Pomoc nie je možné poskytnúť žiadateľovi, ktorého ekonomická situácia podnietila konať veriteľov tak, že sa pristúpilo k riešeniu úpadku žiadateľa prostredníctvom konania proti jeho majetku. Žiadateľ nespĺňa podmienku poskytnutia príspevku, ak na jeho majetok:

* bol podaný návrh na povolenie reštrukturalizácie, prípadne návrh na povolenie vyrovnania podľa zákona č. 7/2005 Z. z. o konkurze a reštrukturalizácii a o zmene a doplnení niektorých zákonov v znení neskorších predpisov,
* bolo začaté reštrukturalizačné konanie, prípadne bolo začaté vyrovnacie konanie podľa zákona o konkurze a vyrovnaní, ktorý bol účinný pred zákonom č. 7/2005 Z. z. o konkurze a reštrukturalizácii a o zmene a doplnení niektorých zákonov v znení neskorších predpisov,
* bola povolená reštrukturalizácia, prípadne povolené vyrovnanie podľa zákona č. 7/2005 Z. z. o konkurze a vyrovnaní a o zmene a doplnení niektorých zákonov v znení neskorších predpisov, ktorý bol účinný pred zákonom č. 7/2005 Z. z. o konkurze a reštrukturalizácii a o zmene a doplnení niektorých zákonov v znení neskorších predpisov,
* bol podaný návrh na vyhlásenie konkurzu,
* bolo začaté konkurzné konanie,
* bol vyhlásený konkurz,
* bolo zastavené konkurzné konanie pre nedostatok majetku žiadateľa,
* bol zrušený konkurz pre nedostatok majetku žiadateľa.

Forma a spôsob preukázania splnenia podmienky:

* ***formulár ŽoNFP (tabuľka č. 15 – Čestné vyhlásenie žiadateľa; štatutárny orgán žiadateľa záväzne vyhlási, že voči nemu nie je vedené konkurzné konanie, reštrukturalizačné konanie, nie je v konkurze alebo v reštrukturalizácii)***
* *Využitie integračnej akcie* ***„Získanie informácie o konkurzných a reštrukturalizačných konaniach“*** *v ITMS2014+)*

Podmienka bude overovaná centrálne na základe vyhodnotenia informácií, ktoré získa poskytovateľ z elektronického verejne dostupného obchodného vestníka spravovaného Ministerstvom spravodlivosti SR, resp. prostredníctvom ITMS2014+, t. j. žiadateľ k tejto podmienke nepredkladá žiadnu prílohu k ŽoNFP.

Upozorňujeme žiadateľov, aby si overili správnosť údajov uvedených v obchodnom vestníku (kapitoly: Konkurzy a reštrukturalizácie, Konkurzy a vyrovnania a Kapitola obchodný register) a v prípade nepravdivých údajov zabezpečili relevantné kroky na ich úpravu pred predložením ŽoNFP.

**Podmienka, že voči žiadateľovi nie je vedený výkon rozhodnutia**

Žiadateľ je povinný vyhlásiť, že voči nemu nie je vedený výkon rozhodnutia. Žiadateľ preukazuje splnenie tejto podmienky záväzným vyhlásením.

Forma preukázania splnenia podmienky:

* + - * ***formulár ŽoNFP (tabuľka č. 15 - Čestné vyhlásenie žiadateľa; štatutárny orgán žiadateľa záväzne vyhlási, že nie je voči nemu vedený výkon rozhodnutia)***

Podmienka sa netýka výkonu rozhodnutia voči členom riadiacich a dozorných orgánov žiadateľa, ale je relevantná vo vzťahu k subjektu žiadateľa.

**Podmienka finančnej spôsobilosti žiadateľa na spolufinancovanie projektu**

Príspevok nie je možné poskytnúť žiadateľovi, ktorý nepreukáže zabezpečenie dostatočného objemu vlastných, alebo úverových finančných zdrojov na spolufinancovanie projektu. Žiadateľ je povinný preukázať spolufinancovanie projektu vo výške krytia rozdielu celkových výdavkov projektu a poskytovaného NFP, t.j. celej výšky neoprávnených výdavkov a nerefundovateľnej časti oprávnených výdavkov (v závislosti od výšky intenzity pomoci).

Predmetom zálohu na zabezpečenie úveru nemôžu byť nehnuteľnosti/hnuteľné veci nadobudnuté/zhodnotené z NFP, preto je štatutárny orgán žiadateľa, v tomto prípade, povinný záväzne vyhlásiť uvedenú skutočnosť vo formulári ŽoNFP.

Forma preukázania splnenia podmienky:

* + - * ***Doklad preukazujúci zabezpečenie spolufinancovania projektu (výpis z bankového účtu žiadateľa nie starší ako 1 mesiac ku dňu predloženia ŽoNFP, úverová zmluva s komerčnou bankou, úverový prísľub od komerčnej banky nie starší ako 1 mesiac ku dňu predloženia ŽoNFP a pod.)***
			* ***formulár ŽoNFP (tabuľka č. 15 - Čestné vyhlásenie žiadateľa; štatutárny orgán žiadateľa záväzne vyhlási, že predmetom zálohu na zabezpečenie úveru nebudú nehnuteľnosti/hnuteľné veci nadobudnuté/zhodnotené z NFP)***

Počas implementácie (realizácie) projektu je prijímateľ povinný zabezpečiť finančné prostriedky v stanovenej výške jeho spolufinancovania v súlade so zmluvou o poskytnutí NFP. Zároveň je povinný zabezpečiť financovanie prípadných neoprávnených výdavkov, ktoré vzniknú v priebehu realizácie projektu, čím nebude ohrozená realizovateľnosť projektu.

**Podmienka, že žiadateľ ani jeho štatutárny orgán, ani žiadny člen štatutárneho orgánu, ani prokurista/i, ani osoba splnomocnená zastupovať žiadateľa v konaní o ŽoNFP neboli právoplatne odsúdení**

Žiadateľ je povinný preukázať, že on ani jeho štatutárny orgán, ani žiadny člen štatutárneho orgánu, ani prokurista/i, ani osoba splnomocnená zastupovať žiadateľa v konaní o ŽoNFP neboli právoplatne odsúdení za niektorý z nasledujúcich trestných činov:

1. trestný čin korupcie (§261-263 Trestného zákona),
2. trestný čin poškodzovania finančných záujmov EÚ (§328-336 Trestného zákona),
3. trestný čin legalizácie príjmu z trestnej činnosti (§233-234 Trestného zákona),
4. trestný čin založenia, zosnovania a podporovania zločineckej skupiny (§296 Trestného zákona),
5. trestný čin machinácie pri verejnom obstarávaní a verejnej dražbe (§266-268 Trestného zákona).

Forma a spôsob preukázania splnenia podmienok:

* + - * ***Výpis z registra trestov nie starší ako 3 mesiace ku dňu predloženia ŽoNFP, a to za každú osobu oprávnenú konať v mene prevádzkovateľa***

**Podmienka ekonomickej životaschopnosti žiadateľa**

Žiadateľ musí byť ekonomicky životaschopný. Žiadateľ preukazuje ekonomickú životaschopnosť za jeden ukončený účtovný rok, za ktorý má schválenú účtovnú závierku (posledný alebo predposledný účtovný rok), ktorý predchádza dňu podania ŽoNFP. Ekonomická životaschopnosť žiadateľa sa posudzuje na základe nasledujúcich kritérií, definovaných podľa spôsobu účtovania:

Pre žiadateľov účtujúcich v jednoduchom účtovníctve

|  |  |  |
| --- | --- | --- |
| Ukazovatele | Vzorec | Kritériá |
| Krytie výdavkov príjmami | Príjmy celkom \* 100Výdavky celkom | KVP > 10 % |
| Celková zadlženosť aktív | Záväzky spolu \* 100Majetok spolu | CZA ≤ 80 % |

Pre žiadateľov účtujúcich v podvojnom účtovníctve vrátane mikro účtovnej jednotky

|  |  |  |
| --- | --- | --- |
| Ukazovatele | Vzorec | Kritériá |
| Rentabilita nákladov | Výsledok hospodárenia pred zdanením \* 100Náklady | RN ≥ 0,1 % |
| Celková zadlženosť aktív | Cudzí kapitál \* 100Celkové aktíva | CZA ≤ 80 % |

Pre splnenie tejto podmienky poskytnutia príspevku je žiadateľ povinný splniť **minimálne jedno** z vyššie uvedených kritérií ekonomickej životaschopnosti pre daný spôsob účtovania.

Forma preukázania splnenia podmienky:

* + - * ***Tabuľková časť projektu – Kritériá ekonomickej životaschopnosti***
			* ***Účtovná závierka za posledný alebo predposledný účtovný rok (podľa toho, v ktorom období preukazuje splnenie kritérií ekonomickej životaschopnosti), ktorý predchádza dňu podania ŽoNFP*** *(možnosť využitia integračnej akcie „****Získanie informácie o účtovných závierkach****“ v ITMS2014+).*

Na preukázanie ekonomickej životaschopnosti musí mať žiadateľ ukončený minimálne jeden účtovný rok, ktorý predchádza dňu podania ŽoNFP.

**Podmienka, že žiadateľ, ktorým je právnická osoba, nemá právoplatným rozsudkom uložený trest zákazu prijímať dotácie alebo subvencie, trest zákazu prijímať pomoc a podporu poskytovanú z fondov EÚ alebo trest zákazu účasti vo VO podľa osobitného predpisu[[3]](#footnote-4)**

Žiadateľ, ktorým je právnická osoba, je povinný preukázať, že nemá právoplatným rozsudkom uložený trest zákazu prijímať dotácie alebo subvencie, trest zákazu prijímať pomoc a podporu poskytovanú z fondov EÚ alebo trest zákazu účasti vo VO podľa zákona č. 91/2016 Z. z. o trestnej zodpovednosti právnických osôb a o zmene a doplnení niektorých zákonov. Táto podmienka poskytnutia príspevku sa nevzťahuje na fyzické osoby a na právnické osoby v súlade s § 5 uvedeného zákona.

Forma preukázania splnenia podmienky:

* + - * ***Výpis z registra trestov nie starší ako 3 mesiace ku dňu predloženia ŽoNFP***

**Podmienka, že žiadateľ, ktorým je právnická osoba, nebola právoplatne odsúdená za trestný čin ako je uvedené v §3 zákona č. 91/2016 Z. z. o trestnej zodpovednosti právnických osôb v súbehu s §§284, 285, 298 až 306 Trestného zákona**

Žiadateľ, ktorým je právnická osoba, je povinný preukázať, že nebol právoplatne odsúdený za trestný čin ako je uvedené v §3 zákona č. 91/2016 Z. z. o trestnej zodpovednosti právnických osôb v súbehu s §§284, 285, 298 až 306 Trestného zákona.

Forma preukázania splnenia podmienky:

* + - * ***Výpis z registra trestov právnickej osoby nie starší ako 3 mesiace ku dňu predloženia ŽoNFP***
			* ***formulár ŽoNFP (tabuľka č. 15 - Čestné vyhlásenie žiadateľa; štatutárny orgán žiadateľa záväzne vyhlási, že nedošlo k zahladeniu trestného činu uvedeného v  §3 zákona č. 91/2016 Z. z. o trestnej zodpovednosti právnických osôb v súbehu s §§284, 285, 298 až 306 Trestného zákona)***

**Podmienka, že voči žiadateľovi sa nenárokuje vrátenie pomoci na základe rozhodnutia Európskej komisie, ktorým bola pomoc označená za neoprávnenú a nezlučiteľnú so spoločným trhom**

Voči žiadateľovi sa nenárokuje vrátenie pomoci na základe rozhodnutia Európskej komisie, ktorým bola pomoc označená za neoprávnenú a nezlučiteľnú so spoločným trhom.

Forma preukázania splnenia podmienky:

* + - * ***formulár ŽoNFP (tabuľka č. 15 - Čestné vyhlásenie žiadateľa; štatutárny orgán žiadateľa záväzne vyhlási, že sa voči nemu nenárokuje vrátenie pomoci na základe rozhodnutia Európskej komisie, ktorým bola pomoc označená za neoprávnenú a nezlučiteľnú so spoločným trhom)***
	1. **Oprávnenosť aktivít realizácie projektu**

**Oprávnený typ aktivít[[4]](#footnote-5):** Získanie nových trhov a zlepšenie marketingových podmienok

**Podmienka oprávnenosti hlavných aktivít projektu**

Hlavné aktivity projektu sú oprávnené na financovanie z OP RH ak sú:

* vo vecnom súlade s oprávnenými aktivitami OP RH, ktoré sú definované vo výzve;
* vhodné a prepojené vo vzťahu k stanoveným cieľom a výsledkom projektu (tzn., že musia riešiť identifikované potreby žiadateľa, musia nadväzovať na už zrealizované aktivity žiadateľa v danej oblasti (ak relevantné) a musia logicky nadväzovať na ciele a očakávané výstupy/výsledky projektu);
* reálne vo vzťahu k navrhovanému časovému harmonogramu realizácie projektu.

Žiadateľ priradí k oprávnenému typu aktivít hlavné aktivity projektu, ktoré si sám definuje a ktoré musia vecne spadať do nasledujúceho rozsahu:

* Realizáciu prieskumov trhu a trhových štúdií v rámci a mimo územia EÚ

Územím mimo EÚ sa myslí územie krajín Európskeho hospodárskeho priestoru.

* Pasívnu a/alebo aktívnu účasť na výstavách (pasívna účasť - návštevník; aktívna účasť – vystavovateľ) v rámci aj mimo územia EÚ
* Účasť na konferenciách/workshopoch súvisiacich s predmetom projektu, v rámci aj mimo územia EÚ
* Zriadenie webovej stránky na propagáciu vlastných výrobkov akvakultúry

Žiadateľ pri tvorbe webovej stránky na propagáciu vlastných výrobkov akvakultúry musí v zmysle Partnerskej dohody SR na roky 2014 – 2020 vytvoriť podmienky prístupnosti k informáciám aj osobám so zdravotným postihnutím. Potrebné informácie a štandardy na vytvorenie takýchto podmienok sú uvedené vo [Výnose Ministerstva financií SR č. 55/2014 Z. z. o štandardoch pre informačné systémy verejnej správy v platnom znení](http://www.opis.gov.sk/konsolidovane-znenie-vynosu-c-552014-zz-o-standardoch-pre-is-vs/).

Forma a spôsob preukázania splnenia podmienky:

* + - * ***formulár ŽoNFP (tabuľka č. 7 – Popis projektu)***
			* ***Opis projektu***

**Podmienka, že žiadateľ neukončil fyzickú realizáciu všetkých oprávnených aktivít projektu pred predložením ŽoNFP**

V súlade s čl. 65 nariadenia Európskeho parlamentu a Rady (EÚ) č. 1303/2013 (ďalej len „všeobecné nariadenie“) je stanovený začiatok obdobia vzniku oprávnenosti výdavkov projektu v rámci OP RH od 01.01.2014.

V zmysle ods. 6 vyššie uvedeného článku všeobecného nariadenia žiadateľ nesmie ukončiť fyzickú realizáciu projektu, t.j. všetkých oprávnených aktivít projektu ako celku, pred predložením ŽoNFP.

Forma a spôsob preukázania splnenia podmienky:

* + - * ***formulár ŽoNFP (tabuľka č. 9 - Harmonogram časovej realizácie aktivít projektu)***
			* ***Opis projektu***

Touto podmienkou nie je obmedzená možnosť predložiť projekt, ktorý je v čase predloženia ŽoNFP už čiastočne zrealizovaný, ale jeho fyzická realizácia nebola úplne ukončená.

Okrem lehôt uvedených v tejto príručke je žiadateľ povinný plniť aj lehoty uvedené v legislatíve upravujúcej VO.

* 1. **Oprávnenosť výdavkov realizácie projektu**

**Podmienka, že výdavky projektu sú oprávnené a nárokovaná výška výdavkov je oprávnená na financovanie z OP RH**

Výdavky projektu, ktoré si žiadateľ nárokuje na spolufinancovanie, musia byť preukázateľne oprávnené na financovanie z OP RH, teda musia byť v súlade s podmienkami oprávnenosti, ktoré sú podrobne uvedené v  *Príručka k oprávnenosti výdavkov dopytovo orientovaných projektov* (ďalej len „Príručka k oprávnenosti výdavkov”), finančnými/percentuálnymi limitmi, ktoré sú v súlade s prílohou č. 2 predmetnej príručky (Finančné a percentuálne limity) ktorá je zverejnená na webovom sídle RO: <http://mpsr.sk/index.php?navID=1&sID=43&navID2=1168> a na webovom sidle poskytovateľa: <http://www.apa.sk/prirucka-k-opravnenosti-vydavkov-dopytovo-orientovanych-projektov>

Výdavky zároveň musia spadať do skupiny oprávnených výdavkov uvedenými v prílohe č. 1 predmetnej príručky (Číselník oprávnených výdavkov). Pre túto výzvu sú oprávnené nasledovné skupiny výdavkov:

* 512 Cestovné náhrady
* 518 Ostatné služby
* 521 Mzdové výdavky

**Finančné a percentuálne limity[[5]](#footnote-6) s väzbou na priame výdavky projektu (hlavné aktivity projektu)**

|  |  |
| --- | --- |
| Nepriame výdavky[[6]](#footnote-7) | Percentuálny limit |
| max. do výšky **3 %** celkových priamych oprávnených výdavkov projektu |

|  |  |  |  |
| --- | --- | --- | --- |
| Oprávnený výdavok | Pracovná pozícia | Finančný limit pre odplatu za poskytované služby s nárokom na vrátenie DPH (EUR/hodina) | Finančný limit pre odplatu za poskytované služby bez nároku na vrátenie DPH (EUR/hodina) |
| Riadenie projektu - externé(externé služby) | Projektový manažér - externý | 9,11[[7]](#footnote-8) | 10,948 |

|  |  |  |  |
| --- | --- | --- | --- |
| Oprávnený výdavok | Pracovná pozícia | Finančný limit pre hrubú mzdu (EUR/mesiac) max. | Finančný limit pre odmenu[[8]](#footnote-9) (EUR/hodina) max. |
| Riadenie projektu - interné | Projektový manažér - interný | 1 100 | 7,95 |

|  |  |
| --- | --- |
| Oprávnený výdavokv oblasti Informovania a komunikácie[[9]](#footnote-10) | Finančný limit(EUR/kus) |
| Veľkoplošný pútač[[10]](#footnote-11) | 500 |
| Stála tabuľa[[11]](#footnote-12) | 300 |
| Plagát[[12]](#footnote-13) | 30 |

Výdavky projektu sú oprávnené na financovanie z OPRH, ak spĺňajú podmienky:

* vecnej príslušnosti,
* účelnosti vzhľadom k stanoveným cieľom a očakávaným výstupom projektu, t.j. sú potrebné (nevyhnutné) na realizáciu projektu,
* hospodárnosti,
* efektívnosti
* účinnosti.

Zároveň projekt nesmie zahŕňať výdavky viažuce sa na činnosti, ktoré boli súčasťou projektu, v prípade ktorého sa začalo alebo malo začať vymáhacie konanie po premiestnení výrobnej činnosti mimo oblasti OP RH.

Forma a spôsob preukázania splnenia podmienky:

* ***formulár ŽoNFP (tabuľka č. 11 - Rozpočet projektu, tabuľka č. 15 - Čestné vyhlásenie žiadateľa; štatutárny orgán žiadateľa záväzne vyhlási, že projekt nezahŕňa výdavky viažuce sa na činnosti, ktoré by boli súčasťou projektu, v prípade ktorého sa začalo alebo malo začať vymáhacie konanie po premiestnení výrobnej činnosti mimo oblasti OP RH)***
* ***Opis projektu***
* ***Tabuľková časť projektu – Oprávnené výdavky projektu***
* ***Dokumentácia k VO (ak relevantné)***

Pre potreby overenia hospodárnosti výdavkov zahrnutých do rozpočtu ŽoNFP, pre ktoré nie sú stanovené finančné limity a zároveň žiadateľ nepreukazuje hospodárnosť výdavkov prostredníctvom zrealizovaného VO/obstarávania, znaleckým posudkom, alebo v prípade výdavkov na stavebné práce stavebným rozpočtom vypracovaným oprávnenou osobou, je žiadateľ povinný vykonať prieskum trhu v súlade s postupmi uvedenými vo výzve. V prípade, keď nebolo objektívne možné vykonať riadny prieskum trhu, žiadateľ preukazuje hospodárnosť výdavkov na obstaranie hnuteľného majetku (napr.: stroje, zariadenia, technológie) znaleckým posudkom – pozri popis prílohy ŽoNFP – Doklad preukazujúci hospodárnosť výdavkov. Znalecký posudok, ktorým sa oceňuje hnuteľný majetok, nesmie byť starší ako 3 mesiace ku dňu predloženia ŽoNFP.

V prípade, že sa v procese administratívneho overenia identifikujú neoprávnené výdavky, z dôvodu vecnej nepríslušnosti, budú celkové oprávnené výdavky projektu znížené o príslušnú výšku neoprávnených výdavkov. Ak výška neoprávnených výdavkov bude predstavovať 80 % a viac z celkových výdavkov projektu je projekt automaticky diskvalifikovaný z ďalšieho procesu schvaľovania.

**Osobitné podmienky pre oprávnenosť výdavkov realizácie projektu**

Ak si žiadateľ uplatňuje daň z pridanej hodnoty (ďalej len „DPH“) ako oprávnený výdavok, musí preukázať, že nie je platcom DPH.

Forma preukázania splnenia podmienky:

* ***Potvrdenie, že žiadateľ nie je platcom DPH nie staršie ako 3 mesiace ku dňu predloženia ŽoNFP (ak relevantné)***
	1. **Oprávnenosť miesta realizácie projektu**

**Podmienka, že projekt je realizovaný na oprávnenom území**

Žiadateľ je povinný realizovať projekt na oprávnenom území. Oprávneným územím pre realizáciu oprávnených aktivít v rámci OP RH je celé územie SR. V relevantných prípadoch je možné realizovať oprávnené aktivity aj mimo územia SR, t.j. na území ostatných členských krajín EÚ aj mimo územia EÚ (t.j. na území pristupujúcich členských krajín EÚ).

Forma a spôsob preukázania splnenia podmienky:

* ***formulár ŽoNFP (tabuľka č. 6 - Miesto realizácie projektu)***
	1. **Kritériá pre výber projektov**

**Podmienka splnenia hodnotiacich kritérií**

ŽoNFP musí splniť kritéria pre výber projektov, t. j. hodnotiace kritériá, ktoré sú definované podľa typu podporovanej aktivity ako vylučujúce alebo ako kombinácia vylučujúcich a bodovaných kritérií.

**Vylučujúce hodnotiace kritériá** sú definované pre všetky typy podporovaných aktivít v rámci DOP a sú vyhodnocované iba možnosťou „áno“ alebo možnosťou „nie“. Udelenie možnosti ,,nie“ pri vylučujúcom kritériu znamená automaticky nesplnenie kritérií pre výber projektov a neschválenie ŽoNFP. Vylučujúce kritéria sú vždy posudzované ako prvé a až po ich splnení sú posudzované bodované kritériá (ak relevantné).

Vylučujúce kritériá sa zameriavajú na posúdenie týchto oblastí:

1. Súlad projektu so stratégiou OP RH
2. Vhodnosť a prepojenosť hlavných aktivít projektu vo vzťahu k stanoveným cieľom a výsledkom projektu
3. Reálnosť aktivít projektu vo vzťahu k navrhovanému časovému harmonogramu projektu
4. Administratívna kapacita žiadateľa na riadenia a realizáciu projektu
5. Súlad projektu s cieľmi HP RMŽ a ND
6. Účelnosť výdavkov projektu
7. Hospodárnosť výdavkov projektu
8. Finančná situácia žiadateľa

Hodnotiace kritériá, ich kategorizácia do hodnotiacich oblastí, ako aj spôsob ich aplikácie je uvedený v dokumente „Kritériá pre výber dopytovo orientovaných projektov“ v rámci Operačného programu Rybné hospodárstvo 2014 - 2020“, ktorý je zverejnený na webovom sídle RO <http://mpsr.sk/index.php?navID=1&sID=43&navID2=1106>.

Forma preukázania splnenia vylučujúcich kritérií:

1. Súlad projektu so stratégiou OP RH

* ***formulár ŽoNFP (ciele projektu, ukazovatele projektu, oprávnené aktivity projektu)***

2. Vhodnosť a prepojenosť hlavných aktivít projektu vo vzťahu k stanoveným cieľom a výsledkom projektu

* ***formulár ŽoNFP (oprávnené aktivity, popis východiskovej situácie v mieste realizácie projektu, popis cieľov a výsledkov projektu)***
* ***Opis projektu***

3. Reálnosť aktivít projektu vo vzťahu k navrhovanému časovému harmonogramu projektu

* ***formulár ŽoNFP (harmonogram projektu, zoznam aktivít projektu)***
* ***Dokumentácia k VO (ak relevantné)***

4. Administratívna kapacita žiadateľa na riadenie a realizáciu projektu

* ***Opis projektu***

5. Súlad projektu s cieľmi HP RMŽ a ND

* ***formulár ŽoNFP***
* ***Opis projektu***

6. Účelnosť výdavkov projektu

* ***formulár ŽoNFP (tabuľka č. 11 - Rozpočet projektu)***
* ***Opis projektu***
* ***Tabuľková časť projektu – oprávnené výdavky projektu***

7. Hospodárnosť výdavkov projektu

* ***formulár ŽoNFP (tabuľka č. 11 - Rozpočet projektu)***
* ***Opis projektu***
* ***Tabuľková časť projektu – oprávnené výdavky projektu***
* ***Doklad preukazujúci hospodárnosť výdavkov (ak relevantné)***
* ***Dokumentácia k VO (ak relevantné)***

8. Finančná situácia žiadateľa

* ***Doklad preukazujúci zabezpečenie spolufinancovania projektu***
	1. **Spôsob financovania**

**Podmienka spôsobu financovania**

Spôsob financovania sa stanovuje v súlade s platným [Systémom finančného riadenia štrukturálnych fondov, Kohézneho fondu a Európskeho námorného a rybárskeho fondu na programové obdobie 2014 – 2020](http://www.finance.gov.sk/Default.aspx?CatID=9348) a konkrétny spôsob financovania projektu bude upravený v zmluve o poskytnutí NFP. Systém finančného riadenia je zverejnený na webovom sídle Ministerstva financií SR: <http://www.finance.gov.sk/Default.aspx?CatID=9347>.

V prípade dopytovo orientovaných projektov sú uplatňované systémy financovania: **predfinancovanie, refundácia výdavkov**, resp. ich kombinácia.

Podmienka poskytnutia príspevku, ktorou je stanovenie spôsobu financovania, je definovaná ako povinná podmienka poskytnutia príspevku vo výzve. Nie je osobitne overovaná v rámci schvaľovacieho procesu ŽoNFP, a preto nie je samostatne dokladovaná zo strany žiadateľa.

Forma finančného príspevku: nenávratný finančný príspevok

* 1. **Splnenie podmienok ustanovených v osobitných predpisoch**
		1. **Podmienky týkajúce sa štátnej pomoci a vyplývajúce zo schém štátnej pomoci/pomoci de minimis**

Oprávnené aktivity tak, ako sú stanovené touto vyzvou nie sú poskytovaním štátnej pomoci a teda vo vzťahu k oprávneným aktivitám sa neuplatňujú pravidlá štátnej pomoci. Ak žiadateľ/prijímateľ uvedené pravidlo poruší a nezachová striktne charakter svojho projektu, ktorý svojimi aktivitami nepredstavuje štátnu pomoc, nesie za svoje konanie plnú právnu zodpovednosť v súvislosti s porušením pravidiel týkajúcich sa štátnej pomoci. Žiadateľ/prijímateľ zároveň berie na vedomie, že rovnaké právne následky nastanú aj v prípade, ak v rámci jeho projektu dôjde k poskytnutiu, tzv. nepriamej štátnej pomoci alebo k poskytnutiu inej formy výhody, ktorá na základe Zmluvy o fungovaní EÚ znamená porušenie pravidiel týkajúcich sa štátnej pomoci. Žiadateľ/prijímateľ si je zároveň vedomý, že štátnou pomocou sa v tejto súvislosti rozumie každá pomoc v akejkoľvek forme, ktorú poskytuje na podnikanie alebo v súvislosti s ním poskytovateľ priamo alebo nepriamo z prostriedkov štátneho rozpočtu, zo svojho rozpočtu alebo z vlastných zdrojov podnikateľovi, pričom však nezáleží na právnej forme žiadateľa/prijímateľa a spôsobe jeho financovania.

* + 1. **Oprávnenosť z hľadiska verejného obstarávania na hlavné aktivity projektu**

**Podmienka mať vykonané VO a jeho overenie zo strany poskytovateľa s kladným výsledkom**

Žiadateľ je povinný mať ku dňu predloženia ŽoNFP vykonané VO (platná zmluva s úspešným dodávateľom) na všetky aktivity projektu, ktoré sú realizované dodávateľsky (uskutočnenie stavebných prác, dodanie tovaru, poskytnutie služieb) a ktoré sú predmetom oprávnených výdavkov projektu.

Táto podmienka poskytnutia príspevku sa vzťahuje na:

* všetky VO vykonané v súlade so zákonom o VO účinným do 17.04.2016; obstaranie zákaziek podľa §9 ods. 9 a zákaziek, na ktoré sa nevzťahuje predmetný zákon musí byť vykonané v súlade s postupmi uvedenými v príslušných metodických pokynoch CKO a SR EŠIF platnými v čase začiatku obstarania a zverejnenými na webovej stránke: [www.partnerskadohoda.sk](http://www.partnerskadohoda.sk)
* VO vykonané v súlade so zákonom o VO účinným od 18.04.2016, ktorých hodnota v zmysle výsledku VO predstavuje minimálne 30 % z celkovej požadovanej hodnoty NFP (čiže ak je celková výška požadovaného NFP 100 000 EUR, žiadateľ predkladá spolu so ŽoNFP povinne kompletnú dokumentáciu ku všetkým VO vzťahujúcim sa na výdavky predkladaného projektu, ktorých výsledná hodnota z procesu VO sa rovná alebo je vyššia ako 30 000 EUR).

Pri VO, ktoré nebudú dosahovať túto hodnotu, nie je žiadateľ povinný mať vykonané VO už v čase predkladania ŽoNFP a pri týchto VO bude vykonaná kontrola až po podpise zmluvy o NFP, a to pred predložením prvej ŽoP, ktorá obsahuje deklarované výdavky súvisiace s predmetným VO, resp. súčasne so ŽoP, ktorá obsahuje deklarované výdavky súvisiace s predmetným VO.

Táto podmienka sa **nevzťahuje** na:

- na zákazky, ktoré podliehajú niektorej z výnimiek v zmysle §1 ods. 2 až 12 zákona o VO;

- na zákazky obstarávané osobami podľa § 8 ods. 3 zákona o VO.

Pravidlá, povinnosti a informácie týkajúce sa realizácie procesu VO sú podrobne definované v dokumente *Príručka k procesu verejného obstarávania* zverejnenej na webovom sídle RO: <http://mpsr.sk/index.php?navID=1&sID=43&navID2=1171> a na webovom sídle poskytovateľa: <http://www.apa.sk/prirucka-k-procesu-verejneho-obstaravania> a v *Príručke k obstarávaniu.*

V schvaľovacom procese ŽoNFP bude vykonaná aj kontrola VO, pričom kladný výsledok tejto kontroly je podmienkou schválenia ŽoNFP.

Forma preukázania splnenia podmienky:

* ***formulár ŽoNFP (tabuľka č. 12 - Verejné obstarávanie)***
* ***Dokumentácia k VO***

Ak poskytovateľ zistí porušenie princípov a postupov VO, pričom rozsah a závažnosť týchto zistení je taký, že mali alebo mohli mať vplyv na výsledok VO, poskytovateľ danú skutočnosť identifikuje ako nesplnenie podmienky poskytnutia príspevku a rozhodne o neschválení ŽoNFP. Rovnaký záver poskytovateľ konštatuje v prípade, že zistenia nedostatkov v rámci kontroly vecného súladu predmetu obstarávania sú takého závažného charakteru, že pre riadnu realizáciu posudzovaného projektu nebude môcť žiadateľ využiť výsledok kontrolovaného VO. Ak predmetom kontroly VO v rámci jedného projektu je viacej VO, identifikovanie nedostatkov v zmysle tohto odseku čo len pri jednom z týchto VO, znamená nesplnenie podmienky poskytnutia príspevku a neschválenie ŽoNFP.

Žiadateľ je povinný pri realizácii VO, na ktoré sa nevzťahuje podmienka poskytnutia príspevku postupovať podľa pravidiel poskytovateľa bez ohľadu na skutočnosť, že zákazku zrealizoval ešte pred podaním ŽoNFP. V prípade, že počas implementácie už ako prijímateľ predloží poskytovateľovi zákazku, pri realizácii ktorej postupoval v rozpore s pravidlami, poskytovateľ je povinný vylúčiť výdavky vyplývajúce z realizácie takéhoto VO z financovania v plnom rozsahu.

* + 1. **Neporušenie zákazu nelegálnej práce a nelegálneho zamestnávania**

**Podmienka, že žiadateľ neporušil zákaz nelegálnej práce a nelegálneho zamestnávania za obdobie 5 rokov predchádzajúcich podaniu ŽoNFP**

Príspevok je možné poskytnúť žiadateľovi, len ak neporušil zákaz nelegálnej práce a nelegálneho zamestnávania podľa zákona č. 82/2005 Z. z. o nelegálnej práci a nelegálnom zamestnávaní v znení neskorších predpisov za obdobie 5-tich rokov predchádzajúcich predloženiu ŽoNFP.

Forma a spôsob preukázania splnenia podmienky:

* ***formulár ŽoNFP (tabuľka č. 15 Čestné vyhlásenie žiadateľa; štatutárny orgán žiadateľa záväzne vyhlási, že neporušil zákaz nelegálnej práce a nelegálneho zamestnávania za obdobie 5 rokov predchádzajúcich podaniu ŽoNFP)***
* ***Potvrdenie krajského inšpektorátu práce nie staršie ako 3 mesiace ku dňu predloženia ŽoNFP*** *(možnosť využitia integračnej akcie* ***„Získanie informácie zo zoznamu právnických osôb porušujúcich zákaz nelegálneho zamestnávania“*** *v ITMS2014+)*
	+ 1. **Konflikt záujmov**

**Podmienka dodržiavania princípu zákazu konfliktu záujmov v súlade so zákonom o príspevku poskytovanom z EŠIF**

V zmysle zákona o príspevku z EŠIF je pri poskytovaní príspevku konflikt záujmov zakázaný. Na účely uvedeného zákona sa konfliktom záujmov rozumie skutočnosť, keď z finančných, osobných, rodinných, politických alebo iných dôvodov je narušený alebo ohrozený nestranný, transparentný, nediskriminačný, efektívny, hospodárny a objektívny výkon funkcií pri poskytovaní príspevku.

Zainteresovanou osobou na strane žiadateľa alebo prijímateľa je najmä:

1. partner,
2. užívateľ,
3. dodávateľ,
4. štatutárny orgán alebo člen štatutárneho orgánu, riadiaceho orgánu alebo dozorného orgánu žiadateľa, prijímateľa, užívateľa, dodávateľa alebo partnera,
5. spoločník právnickej osoby, ktorá je žiadateľom, prijímateľom, užívateľom, dodávateľom alebo partnerom,
6. osoba, ktorá je v pracovnoprávnom vzťahu k žiadateľovi, prijímateľovi, užívateľovi, dodávateľovi alebo partnerovi alebo v inom obdobnom vzťahu k žiadateľovi, prijímateľovi, užívateľovi, dodávateľovi alebo partnerovi,
7. osoba, ktorá je osobou blízkou podľa § 116 Občianskeho zákonníka žiadateľovi, prijímateľovi alebo osobe uvedenej v písmenách a) až g).
8. osoba, ktorá sa podieľala na vypracovaní alebo realizácii projektu pre žiadateľa alebo prijímateľa alebo ktorá prijala finančné prostriedky z rozpočtu projektu,

Obdobie, v ktorom sa posudzuje osoba podľa predchádzajúceho odseku ako zainteresovaná osoba na strane žiadateľa alebo prijímateľa vo vzťahu k projektu, je jeden rok pred vyhlásením výzvy podľa uvedeného zákona po ukončenie realizácie projektu.

Forma preukázania splnenia podmienky:

* + - * ***formulár ŽoNFP (tabuľka č. 15 - Čestné vyhlásenie; štatutárny orgán žiadateľa záväzne vyhlási, že pri príprave a realizácií projektu dodržiava princíp zákazu konfliktu záujmov v súlade s §46 zákona o príspevku z EŠIF)***

Podmienka/y dodržiavania princípu zákazu konfliktu záujmov (prípadne aj ďalšie podmienky) stanovená/é pre dodávateľa sa podľa zákona o VO vzťahujú aj na subdodávateľa.

* + 1. **Plnenie spravodajskej povinnosti**

**Podmienka plnenia spravodajskej povinnosti**

V súlade so zákonom č. 540/2001 Z. z. o štátnej štatistike a o zmene a doplnení niektorých zákonov v znení neskorších predpisov MPRV SR vykonáva rezortné štatistické zisťovanie v sektore akvakultúry a spracovania produktov rybolovu a akvakultúry, ktoré sa riadi programom štátnych štatistických zisťovaní vydávaným vyhláškou ústredného orgánu štátnej správy pre oblasť štátnej štatistiky, ktorým je v zmysle vyššie uvedeného zákona Štatistický úrad SR.

Štatistický úrad SR zabezpečuje vykonávanie štatistického zisťovania, ako aj spracovania údajov za oblasť akvakultúry, ktoré získava na základe Ročného výkazu o výlove rýb.

V oblasti spracovania produktov rybolovu a akvakultúry je štatistické zisťovanie vykonávané MPRV SR prostredníctvom Štvrťročného výkazu o spracovaní produktov rybolovu a akvakultúry. Spracovanie získaných údajov zabezpečuje spoločnosť RADELA s.r.o. na základe zmluvy uzatvorenej s MPRV SR.

V zmysle § 18 zákona č. 540/2001 Z. z. o štátnej štatistike a o zmene a doplnení niektorých zákonov v znení neskorších predpisov sú spravodajské jednotky (fyzické a právnické osoby), zahrnuté do štatistického zisťovania povinné úplne, pravdivo, v ustanovených termínoch a bezplatne poskytovať údaje požadované na štatistické zisťovania zahrnuté v programe štátnych štatistických zisťovaní úradu vykonávajúcom štatistické zisťovanie.

Žiadateľ z OP RH je povinný plniť si svoju spravodajskú povinnosť v zmysle platnej legislatívy SR.

Forma preukázania splnenia podmienky:

* ***Štatistické výkazy***
* ***formulár ŽoNFP (tabuľka č. 15 - Čestné vyhlásenie žiadateľa; štatutárny orgán žiadateľa, záväzne vyhlási, že súhlasí s overením plnenia spravodajských povinností zo strany poskytovateľa)***
	1. **Ďalšie podmienky poskytnutia príspevku**

V rámci kategórie „Ďalšie podmienky poskytnutia príspevku“ sú stanovené nasledujúce podmienky poskytnutia príspevku:

* + 1. **Oprávnenosť z hľadiska súladu s HP**

**Podmienka oprávnenosti z hľadiska súladu s horizontálnymi princípmi**

Projekt, ktorý je predmetom ŽoNFP, musí byť v súlade s horizontálnymi princípmi, ktoré sú definované v Partnerskej dohode na roky 2014 - 2020 a v čl. 7 a 8 všeobecného nariadenia.

Horizontálny princíp Udržateľný rozvoj (ďalej len „HP UR“) – Hlavným cieľom HP UR je zabezpečenie environmentálnej, sociálnej a ekonomickej udržateľnosti rastu s osobitným dôrazom na ochranu a zlepšenie životného prostredia pri zohľadnení zásady „znečisťovateľ platí“.

Koordinátorom HP UR je Úrad podpredsedu vlády SR pre investície a informatizáciu. Základným dokumentom HP UR je Systém implementácie HP UR.

Táto podmienka poskytnutia príspevku nie je preukazovaná zo strany žiadateľa osobitnou prílohou. Žiadateľ deklaruje súlad projektu s cieľmi HP UR prostredníctvom výberu oprávneného typu aktivity vo formulári ŽoNFP, v rámci ktorého sa v tabuľke č. 5 automaticky vygeneruje text o cieli HP UR, ku ktorému projekt prispieva. Zároveň žiadateľ v Čestnom vyhlásení v rámci formulára ŽoNFP potvrdzuje súlad projektu s horizontálnymi princípmi.

Forma preukázania splnenia podmienky:

* ***Opis projektu***
* ***formulár ŽoNFP (tabuľka č. 15 - Čestné vyhlásenie žiadateľa; štatutárny orgán žiadateľa vyhlási, že projekt je v súlade s princípom UR podľa čl. 8 všeobecného nariadenia)***

**Horizontálny princíp rovnosť mužov a žien a nediskriminácia (HP RMŽ a ND)** – Hlavným cieľom HP RMŽ a ND je odstraňovať bariéry, ktoré vedú k izolácii a vylučovaniu ľudí z verejného, politického, spoločenského, pracovného života, a to na základe takých sociálnych kategórií ako je pohlavie, rod, vek, rasa, etnikum, vierovyznanie alebo náboženstvo, sexuálna orientácia, zdravotné postihnutie atď. Cieľom uplatňovania HP RMŽ a ND je zároveň eliminovať a predchádzať diskriminácii na základe týchto znakov. Je potrebné dodržiavať dohovor o právach osôb so zdravotným postihnutím s dôrazom na čl. 9 Prístupnosť aby nedochádzalo k diskriminácii osôb so zdravotným postihnutím (napr. prístup k informáciám, službám, fyzickému prostrediu.

Gestorom HP RMŽ a ND je Ministerstvo práce, sociálnych vecí a rodiny SR. Základným dokumentom HP RMŽ a ND je Systém implementácie HP RMŽ a ND. Bližšie informácie sa nachádzajú na webovom sídle: <http://www.gender.gov.sk/po-2014-2020>/ a <http://www.gender.gov.sk/diskriminacia/>.

Z vyššie uvedených dôvodov je žiadateľ povinný zabezpečiť, aby nedošlo k porušeniu HP RMŽ a ND a aby:

* + pri realizácii stavieb slúžiacich pre verejnosť rešpektoval platné právne predpisy SR a zabezpečil ich bezbariérovosť v súlade s Vyhláškou č. 532/2002 Z. z. Ministerstva životného prostredia Slovenskej republiky, ktorou sa ustanovujú podrobnosti o všeobecných technických požiadavkách na výstavbu a o všeobecných technických požiadavkách na stavby užívané osobami s obmedzenou schopnosťou pohybu a orientácie a Stavebným zákonom č. 50/1976 Zb v platnom znení;
	+ pri výbere zamestnancov v rámci realizácie projektu bol dodržaný princíp rovnosti mužov a žien a nediskriminácia a zároveň zohľadnený v podmienkach na výber zamestnancov;
	+ pri zadávaní podmienok VO neboli podmienky definované tak, aby mohlo dôjsť k nerovným príležitostiam pri výbere dodávateľa (napr. horšie možnosti pre etnické menšiny, telesne a zdravotne postihnutých) a aby nedochádzalo k nerovnakému zaobchádzaniu pri finančnom ohodnotení (napr. nižšie mzdy žien – rodový mzdový rozdiel).

Žiadateľ deklaruje súlad projektu s cieľmi HP RMŽ a ND prostredníctvom výberu oprávnených typov aktivít vo formulári ŽoNFP v rámci ktorého sa v časti č. 5 automaticky vygeneruje text v znení „Projekt je v súlade s princípom podpory rovnosti mužov a žien a nediskriminácia“.

Forma preukázania splnenia podmienky:

* ***Opis projektu***
* ***formulár ŽoNFP (tabuľka č. 15 - Čestné vyhlásenie žiadateľa; štatutárny orgán žiadateľa vyhlási, že projekt je v súlade s princípmi podpory rovnosti mužov a žien a nediskriminácie podľa čl. 7 všeobecného nariadenia)***
	+ 1. **Maximálna a minimálna výška príspevku**

**Podmienka maximálnej a minimálnej výšky príspevku**

Projekt, ktorý je predmetom ŽoNFP, musí spĺňať podmienku maximálnej a minimálnej výšky príspevku stanovenú vo výzve a to nasledovne:

* 1. **Fyzické a právnické osoby podnikajúce v oblasti akvakultúry (subjekty s podnikateľskou históriou v oblasti akvakultúry v čase predloženia ŽoNFP):**

Mikro, malý a stredný podnik:

**Maximálna výška** príspevku na projekt je 10 000 €.

**Minimálna výška** príspevku na projekt je 5 000 €.

Ostatné podniky:

**Maximálna výška** príspevku na projekt je 7 000 €.

**Minimálna výška** príspevku na projekt je 3 000 €.

* 1. **Fyzické a právnické osoby podnikajúce v oblasti spracovania produktov rybolovu a akvakultúry:**

Mikro, malý a stredný podnik:

**Maximálna výška** príspevku na projekt je 10 000 €.

**Minimálna výška** príspevku na projekt je 5 000 €.

Projekty OP RH sú financované z ENRF, štátneho rozpočtu SR a z vlastných zdrojov žiadateľa/prijímateľa.

|  |
| --- |
| **Celkové výdavky projektu = oprávnené výdavky + neoprávnené výdavky** |
| **Celkové oprávnené výdavky projektu = NFP + vlastné zdroje žiadateľa** |
| **NFP = ENRF + ŠR SR** |

Forma preukázania splnenia podmienky:

* ***formulár ŽoNFP (tabuľka č. 11 – Rozpočet projektu)***
	+ 1. **Časová oprávnenosť realizácie aktivít projektu**

**Podmienka časovej oprávnenosti realizácie aktivít projektu**

Oprávnenými výdavkami pre financovanie sú vo všeobecnosti výdavky, ktoré vznikli a boli uhradené zo strany žiadateľa v časovom období od 01.01.2014 do 31.12.2023, pričom výdavky musia byť skutočne vynaložené v období medzi 01.01.2014 a dňom ukončenia realizácie aktivít projektu nie však neskôr ako 31.12.2023.

V prípade zmeny a doplnenia OP RH sú výdavky, ktoré sa stanú oprávnenými z dôvodu zmeny a doplnenia OP RH, oprávnené len odo dňa predloženia žiadosti o zmenu a doplnenie EK.

**Minimálna dĺžka** pre realizáciu aktivít projektu sa nestanovuje.

**Maximálna dĺžka** pre realizáciu aktivít projektu je **12 mesiacov**.

Upozorňujeme žiadateľov, že oprávnenosť výdavkov je podmienená maximálnou dĺžkou realizácie aktivít projektu, t.j. oprávnené výdavky nemôžu vznikať mimo obdobia realizácie aktivít projektu.

Do doby realizácie hlavných aktivít projektu podľa zmluvy o NFP sa môže započítať aj doba pred účinnosťou zmluvy o NFP. **To znamená, že ak žiadateľ v ŽoNFP uviedol skorší počiatočný a konečný dátum realizácie niektorej z aktivít projektu, ako je dátum nadobudnutia účinnosti zmluvy o poskytnutí NFP, automaticky sa v zmluve o poskytnutí NFP uvedie obdobie realizácie aktivít projektu so zohľadneným časovým posunom tejto aktivity a na ňu nadväzujúce aktivity projektu**.Obdobie realizácie aktivít projektu uvedené v časovom rámci realizácie aktivít projektu v prílohe č. 1 (Všeobecné zmluvné podmienky) uzatvorenej zmluvy o poskytnutí NFP je záväzné.

Deň začatia realizácie hlavných aktivít projektu uvedie prijímateľ v hlásení o začatí realizácie hlavných aktivít projektu (*príloha č. 1 Príručky pre prijímateľa z Operačného programu Rybné hospodárstvo 2014 – 2020 ďalej len „Príručka pre prijímateľa“*), ktoré je prijímateľ povinný zaslať poskytovateľovi do 20 dní od vykonania prvej hlavnej aktivity uvedenej v bodoch (i) až (v) definície začatia realizácie hlavných aktivít projektu uvedenej v definíciách pojmov tejto príručky. Ak výzva umožňuje začatie realizácie hlavných aktivít projektu v čase predchádzajúcom účinnosti zmluvy o poskytnutí NFP a prijímateľ skutočne začal s realizáciou hlavných aktivít projektu pred účinnosťou zmluvy o poskytnutí NFP, je povinný zaslať poskytovateľovi hlásenie o začatí realizácie hlavných aktivít projektu do 20 dní odo dňa nadobudnutia účinnosti zmluvy o poskytnutí NFP (Začatie realizácie hlavných aktivít projektu je bližšie rozpracované v *Príručke pre prijímateľa*, ktorá je zverejnená na webovom sídle RO <http://www.mpsr.sk/index.php?navID=1&sID=43&navID2=1176> a na webovom sídle poskytovateľa <http://www.apa.sk/prirucka-pre-prijimatela-1>.

Forma preukázania splnenia podmienky:

* ***formulár ŽoNFP (tabuľka č. 9 – Harmonogram realizácie aktivít)***
	+ 1. **Podmienky poskytnutia príspevku z hľadiska definovania merateľných ukazovateľov projektu**

**Podmienka definovania merateľných ukazovateľov projektu**

Žiadateľ je povinný kvantifikovať prostredníctvom merateľných ukazovateľov, čo bude dosiahnuté realizáciou aktivít projektu. Zoznam povinných merateľných ukazovateľov projektu ako aj spôsob ich stanovenia je podrobne opísaný v rámci dokumentu, ktorý tvorí **prílohu č. 3 tejto výzvy** – Zoznam merateľných ukazovateľov projektu.

Forma preukázania splnenia podmienky:

* ***formulár ŽoNFP (tabuľka č. 10 – Aktivity projektu a očakávané merateľné ukazovatele)***
* ***Opis projektu***

|  |
| --- |
| 1. **Overovanie podmienok poskytnutia príspevku a ďalšie informácie k výzve**
 |

Poskytovateľ pri zabezpečovaní procesu schvaľovania ŽoNFP zodpovedá za dodržiavanie princípov transparentnosti, rovnakého zaobchádzania, nediskriminácie a dodržiavania horizontálnych princípov v zmysle čl. 7 a 8 všeobecného nariadenia.

Proces schvaľovania začína doručením ŽoNFP poskytovateľovi a končí vydaním rozhodnutia o ŽoNFP, resp. rozhodnutím o opravnom prostriedku.

Pri otvorených výzvach prebieha schvaľovanie priebežne predkladaných ŽoNFP **systémom** **hodnotiacich kôl** (tzv. „posudzovaných časových období“). Účelom tohto systému je zabezpečiť optimálny a plynulý priebeh schvaľovania ŽoNFP.

**Systém hodnotiacich kôl** znamená, že ŽoNFP sú v závislosti od dátumu predloženia zoskupované do skupín - hodnotiacich kôl, ktoré sú označené poradovými číslami. Každé hodnotiace kolo má vopred stanovený konečný termín, na základe ktorého poskytovateľ zoskupuje a zaraďuje priebežne predkladané ŽoNFP do jednotlivých hodnotiacich kôl.

Termíny uzatvorenia prvých dvoch hodnotiacich kôl na rok 2017 sú stanovené v tabuľke nižšie. termíny uzatvorenia prípadných ďalších hodnotiacich kôl budú stanovené v intervale 2 mesiacov (k poslednému dňu daného mesiaca) od termínu uzavretia predchádzajúceho hodnotiaceho kola.

|  |  |  |
| --- | --- | --- |
| Termín uzavretia 1. hodnotiaceho kola | Termín uzavretia 2. hodnotiaceho kola | Termín uzavretia 3. – n. hodnotiaceho kola |
| 9. 10. 2017 | 8. 12. 2017 | Posledný pracovný deň každého nasledujúceho nepárneho mesiaca |

S cieľom optimalizovať proces schvaľovania ŽoNFP si poskytovateľ vyhradzuje právo počas trvania výzvy aktualizovať termíny uzavretia jednotlivých hodnotiacich kôl, resp. upraviť interval pre uzavretie hodnotiacich kôl. Aktualizácia termínov uzavretia hodnotiacich kôl sa nepovažuje za zmenu výzvy.

Poskytovateľ v procese schvaľovania ŽoNFP zisťuje splnenie podmienok poskytnutia príspevku platných ku dňu konečného termínu hodnotiaceho kola.

**Možnosť priebežného predkladania ŽoNFP nie je obmedzená stanovenými konečnými termínmi jednotlivých hodnotiacich kôl. Žiadateľ môže predložiť ŽoNFP kedykoľvek počas trvania otvorenej výzvy.**

Pre posudzovanie ŽoNFP je rozhodujúci jej obsah. V rámci procesu schvaľovania nie je poskytovateľ oprávnený zastaviť konanie, resp. rozhodnúť o neschválení ŽoNFP len z dôvodov formálnych nedostatkov elektronického a/alebo písomného (listinného) predloženia ŽoNFP.

**Vnútorne sa proces schvaľovania ŽoNFP rozdeľuje do týchto fáz:**

* Administratívne overenie
* Odborné hodnotenie a výber
* Opravné prostriedky (nepovinná časť schvaľovacieho procesu)

Bližšie informácie o postupe poskytovateľa v rámci jednotlivých fáz konania sú dostupné v časti 5 *Príručky pre žiadateľa*.

**Vydávanie rozhodnutí**

Poskytovateľ na základe overenia splnenia podmienok poskytnutia príspevku vydá:

* + - 1. **Rozhodnutie o schválení ŽoNFP** – v ktorom konštatuje splnenie všetkých podmienok poskytnutia príspevku stanovených vo výzve a zároveň deklaruje dostatok finančných prostriedkov na financovanie schváleného projektu na základe alokácie určenej vo výzve.
			2. **Rozhodnutie o neschválení ŽoNFP** – v ktorom konštatuje nesplnenie jednej alebo viacerých podmienok poskytnutia príspevku stanovených vo výzve alebo nedostatok finančných prostriedkov na schválenie ŽoNFP určených vo výzve. Rozhodnutie o neschválení ŽoNFP poskytovateľ vydáva v tej fáze schvaľovacieho procesu, v ktorej je prekážka pre schválenie preukázaná.
			3. **Rozhodnutie o zastavení konania** – v ktorom konštatuje, že v schvaľovacom procese nastala niektorá zo skutočností § 20 zákona o príspevku z EŠIF.

Bližšie informácie o postupe poskytovateľa v rámci jednotlivých fáz konania sú dostupné v časti 5.4 *Príručky pre žiadateľa.*

**Zverejňovanie**

Poskytovateľ zverejní na svojom webovom sídle **do 60 pracovných dní** od skončenia rozhodovania o ŽoNFP v rámci uzavretej výzvy/v rámci príslušného hodnotiaceho kola otvorenej výzvy zoznam schválených ŽoNFP a zoznam neschválených ŽoNFP v poradí určenom na základe aplikácie hodnotiacich, resp. rozlišovacích kritérií.

**Zoznam schválených/neschválených ŽoNFP obsahuje:**

1. meno a priezvisko fyzickej osoby alebo obchodné meno a identifikačné číslo právnickej osoby, ktorá požiadala o poskytnutie príspevku,
2. názov projektu,
3. dôvody neschválenia ŽoNFP (ak bolo vydané rozhodnutie o neschválení ŽoNFP),
4. výšku schváleného príspevku,
5. zoznam odborných hodnotiteľov (v rozsahu titul, meno, priezvisko).

CKO (Úrad podpredsedu vlády SR pre investície a informatizáciu) na základe údajov poskytnutých od poskytovateľa zverejňuje podľa zákona o príspevku z EŠIF na svojom webovom sídle údaje o zmluvách, ktoré nadobudli účinnosť a o právoplatných rozhodnutiach podľa §16 ods. 2 zákona o príspevku z EŠIF. Rozsah zverejňovaných informácií o zazmluvnených projektoch je definovaný v § 48 ods. 5 zákona o príspevku z EŠIF.

Na spracovávanie osobných údajov v súvislosti so zverejňovaním údajov, ako aj všeobecne s postupom v konaní o ŽoNFP a počas implementácie projektov sa vzťahuje § 47 zákona o príspevku z EŠIF.

|  |
| --- |
| 1. **Zmena a zrušenie výzvy**
 |

V nevyhnutných prípadoch, keď nie je možné konať o ŽoNFP predložených na základe pôvodne vyhlásenej výzvy alebo je zmena potrebná za účelom jej optimalizácie, resp. vhodnejšieho nastavenia, je poskytovateľ oprávnený výzvu **zmeniť** alebo **zrušiť** v súlade s podmienkami stanovenými zákonom o príspevku z EŠIF a SR EŠIF.

**Poskytovateľ je oprávnený výzvu meniť do jej uzavretia**, pričom môže ísť o zmenu formálnych náležitostí (možné meniť aj po uzavretí výzvy), zmenu podmienok poskytnutia príspevku (ak sa nejedná o podstatnú zmenu podmienok poskytnutia príspevku) alebo zmenu v prílohách výzvy.

Podstatnou zmenou podmienok poskytnutia príspevku sa rozumie zmena nasledujúcich podmienok poskytnutia príspevku uvedených vo výzve:

* oprávnenosť žiadateľa,
* oprávnenosť aktivít,
* oprávnenosť miesta realizácie,
* spôsob financovania,
* kritériá na výber projektov.

ŽoNFP podanú do termínu zmeny výzvy je žiadateľ oprávnený doplniť alebo zmeniť, ak to takáto zmena vyžaduje. Poskytovateľ písomne informuje žiadateľa o možnosti zmeny/doplnenia ŽoNFP a určí na takúto zmenu alebo doplnenie lehotu, ktorá je do konca nového termínu uzavretia výzvy.

V prípade výziev, ktoré boli vyhlásené vo forme otvorenej výzvy, poskytovateľ určí vo vzťahu k akým ŽoNFP sa bude zmena výzvy aplikovať:

* zmena sa týka len ŽoNFP predložených po vykonaní zmeny,
* zmena sa vzťahuje aj na ŽoNFP predložené pred zmenou výzvy a poskytovateľ o týchto ŽoNFP do dátumu vykonania zmeny ešte nerozhodol.

Ak poskytovateľ rozhodne, že zmena sa týka aj ŽoNFP predložených pred vykonaním zmeny, lehota na zmenu/doplnenie ŽoNFP nesmie byť kratšia ako **7 pracovných dní** od doručenia písomnej informácie o možnosti vykonania zmeny/doplnenia ŽoNFP žiadateľovi.

**Poskytovateľ je oprávnený zrušiť výzvu iba v prípade ak:**

* je objektívne nemožné (z dôvodu legislatívnej alebo neodstrániteľnej prekážky, ktorú nebolo možné predvídať v čase vyhlásenia výzvy ani pri všetkej vynaloženej starostlivosti) pristúpiť k schváleniu ŽoNFP a následnému financovaniu projektov, alebo
* je nevyhnutná taká zmena podmienok poskytnutia príspevku, ktorá znamená podstatnú zmenu týchto podmienok.

Poskytovateľ je oprávnený zrušiť výzvu:

* otvorená výzva – do doby, kým nie je vyčerpaná alokácia.

Poskytovateľ pri zrušení výzvy postupuje v prípade už predložených ŽoNFP takto:

* otvorená výzva – ŽoNFP predloženú do dátumu zrušenia výzvy vráti žiadateľovi alebo o ŽoNFP predložených do dátumu zrušenia výzvy rozhodne (schválenie, neschválenie), ak je možné rozhodnúť o ŽoNFP podľa podmienok poskytnutia príspevku platných ku dňu predloženia ŽoNFP.

**Poskytovateľ zverejní na svojom webovom sídle** [**www.apa.sk**](http://www.apa.sk) **informáciu o každej vykonanej zmene výzvy, resp. o zrušení výzvy vrátane zdôvodnenia vykonanej zmeny/zrušenia výzvy. Poskytovateľ zverejňuje zmeny výzvy formou sledovania zmien.**

|  |
| --- |
| * + 1. **Prílohy výzvy**
 |

1. Formulár ŽoNFP
2. Príručka pre žiadateľa dopytovo orientovaných projektov z Operačného programu Rybné hospodárstvo 2014 – 2020
3. Zoznam merateľných ukazovateľov
4. Predbežná informácia pre žiadateľov podľa čl. 13 Nariadenia Komisie (ES, Euroatom) č. 1302/2008 o centrálnej databáze vylúčených subjektov

(<http://www.olaf.vlada.gov.sk/centralna-databaza-vylucenych-subjektov-ced/>)

1. Identifikácia oblastí podpory, kde budú EŠIF a ostatné nástroje podpory použité synergickým a komplementárnym spôsobom
2. Príručka pre používateľov k definícii mikropodnikov, malých a stredných podnikov
1. Pre potreby OP RH sa „Prioritou Únie” myslí „Prioritná os”. [↑](#footnote-ref-2)
2. Pre potreby OP RH sa „Opatrením“ myslí „Investičná priorita“. [↑](#footnote-ref-3)
3. Zákon o trestnej zodpovednosti právnických osôb [↑](#footnote-ref-4)
4. V súlade s prílohou V vykonávacieho nariadenia Komisie č. 1242/2014, ktorým sa ustanovujú pravidlá podľa nariadenia Európskeho parlamentu a Rady (EÚ) č. 508/2014 o Európskom námornom a rybárskom fonde, pokiaľ ide o predloženie príslušných súhrnných údajov o operáciách. [↑](#footnote-ref-5)
5. Všetky limity s väzbou na priame výdavky, okrem finančných limitov pre cestovné náhrady na ubytovanie, sú uvedené bez dane z pridanej hodnoty (ďalej len „DPH“). **Stanovením finančných a percentuálnych limitov (ďalej len „limit“) nie je dotknutá možnosť ich nedosiahnutia alebo prekročenia. Rozdiel medzi prekročenou výškou limitu a stanoveným maximálnym limitom vrátane hraničnej hodnoty je považovaný za neoprávnený výdavok.**  [↑](#footnote-ref-6)
6. Nepriame výdavky sú také výdavky, ktoré súvisia nepriamo s realizáciou projektu (resp. nemôžu byť priamo priradené k niektorej z hlavných aktivít projektu) a sú vynaložené na zabezpečenie podpornej aktivity projektu. [↑](#footnote-ref-7)
7. Oprávneným výdavkom je **cena práce**, t.j. hrubá hodinová odplata za poskytnuté služby (ohraničená uvedeným finančným limitom) a jej zodpovedajúce zákonné odvody zamestnávateľa. Maximálny oprávnený počet hodín vykázaných za 1 mesiac poskytovania služieb je **173** hodín/mesiac. [↑](#footnote-ref-8)
8. V prípade osoby, ktorá pracuje na projekte na základe dohody o práci vykonávanej mimo pracovného pomeru (§§ 223 až 228 zákonníka práce). Oprávneným výdavkom je celková cena práce, t.j. hrubá hodinová odmena, ohraničená uvedeným finančným limitom, a jej zodpovedajúce (do tejto sumy nezapočítané) zákonné odvody zamestnávateľa. [↑](#footnote-ref-9)
9. O podpore získanej z európskych štrukturálnych a investičných fondov na spolufinancovanie projektu (nepriame výdavky). [↑](#footnote-ref-10)
10. Povinný pri projektoch slúžiacich na financovanie stavebných činností a celkovej výške NFP nad 500 000 EUR. [↑](#footnote-ref-11)
11. Povinná pri projektoch spočívajúcich v zakúpení fyzického objektu alebo financovaní stavebných činností a celkovej výške NFP nad 500 000 EUR. [↑](#footnote-ref-12)
12. Povinný pri projektoch, na ktoré sa nevzťahuje povinnosť osadenia veľkoplošného pútača a vyvesenia stálej tabule. [↑](#footnote-ref-13)